Sienna Miller

Sienna Rose Diana Miller (s. 28. joulukuuta 1981 New York, New York, Yhdysvallat) on yhdysvaltalais-englantilainen näyttelijä ja malli, joka on esiintynyt muun muassa elokuvissa Layer Cake – diilerin käsikirja (2004), Alfie (2004) ja G.I. Joe: The Rise of Cobra (2009). Miller on näytellyt sekä elokuvissa, televisiossa että teatterissa ja on toiminut myös muotisuunnittelijana.

 Varhainen elämä 
Miller syntyi New Yorkissa Yhdysvalloissa, mutta perhe muutti Lontooseen hänen ollessaan puolitoistavuotias. Millerin vanhemmat Edwin ja Josephine Miller erosivat, kun hän oli kuusivuotias. Hänen isänsä on amerikanjuutalainen ja äiti taas Etelä-Afrikassa syntynyt britti. Millerin sisko Savannah on ammatiltaan muotisuunnittelija. Lisäksi hänellä on kaksi biologista velipuolta ja yksi velipuoli avioliiton kautta.

Miller kävi Englannissa Heathfield Schoolia sekä Ascotissa sijaitsevaa sisäoppilaitosta. Myöhemmin hän opiskeli Lee Strasberg Theatre and Film Insitutessa New Yorkissa.

 Ura 
 Näyttelijänä 
Millerin ensimmäinen elokuvarooli oli sivuosa romanttisessa komediassa South Kensington vuonna 2001. Vuonna 2004 hän teki varsinaisen läpimurtonsa esiintymällä elokuvissa Alfie ja Layer Cake – diilerin käsikirja.

Miller pääsi suuremman yleisön tietoisuuteen vuonna 2009 elokuvan G.I. Joe: The Rise of Cobra naispääosassa. Samana vuonna hän näytteli Broadwaylla pääroolin näytelmässä After Miss Julie. Vuonna 2012 Miller näytteli Tippi Hedreniä televisioelokuvassa The Girl, ja sai roolistaan Golden Globe-ehdokkuuden.

Vuonna 2014 Miller näytteli kahdessa elämäkertaelokuvassa: Bennett Millerin ohjaamassa Foxcatcherissa sekä Clint Eastwoodin American Sniperissa. Vuonna 2015 hän näytteli Sally Bowlesin roolin Broadway-musikaalissa Cabaret.

 Mallina 
Miller työskenteli valokuvamallina ennen näyttelijänuraansa. Häntä edusti lontoolainen mallitoimisto Select Model Management. Miller on tehnyt mallintöitä Coca-Colalle, Pepe Jeansille sekä Hugo Bossille. Hän esiintyi myös Italian Voguessa sekä Pirellin vuoden 2003 kalenterissa. Vuonna 2009 Miller oli Hugo Bossin naisten parfyymin ”BOSS Orange” mainoskasvo.

Miller on suunnitellut yhdessä sisarensa Savannahin kanssa malliston nimeltä Twenty8Twelve. Mallisto lanseerattiin vuonna 2007."Shade of Sienna" Los Angeles Times. 30.9.2007. Viitattu 17.1.2018

 Yksityiselämä 

Miller seurusteli vuosina 2004–2006 Alfien kuvauksissa kohtaamansa Jude Law’n kanssa, mutta vuonna 2005 paljastui, että Law’lla oli ollut suhde aiemmasta avioliitostaan syntyneiden lastensa hoitajan kanssa. Miller ja Law palasivat vielä yhteen tämän jälkeen, mutta suhde päättyi vuonna 2006.

Vuonna 2007 Miller seurusteli häntä 14 vuotta vanhemman Rhys Ifansin kanssa, vaikka pari kielsi suhteen kauan. He erosivat kesäkuussa 2008 erimielisyyksien takia. Samana vuonna Millerillä oli paljon julkisuutta saanut suhde naimisissa olevaan näyttelijä Balthazar Gettyyn. Loppuvuodesta 2009 helmikuuhun 2011 Miller seurusteli taas Jude Law’n kanssa. Vuosina 2011–2015 Miller seurusteli näyttelijä Tom Sturridgen kanssa. Heillä on heinäkuussa 2012 syntynyt tytär.

Miller sai tyttären vuonna 2023 häntä 15 vuotta nuoremman näyttelijä Oli Greenin kanssa ja marraskuussa 2025 pari ilmoitti saavansa toisen lapsen.

 Filmografia 
Elokuvat Vuosi Suomenkielinen nimi Alkuperäinen nimi Rooli 2001 South Kensington  Sharon2004  Layer Cake – diilerin käsikirja  Layer Cake  TammyAlfie  Nikki 2005 Casanova  Francesca Bruni 2006 Factory Girl   Edie Sedgwick2007 Interview  KatyaCamille  Camille Foster Tähtisumua  Stardust  Victoria2008 The Mysteries of Pittsburgh  Jane BellwetherA Fox’s Tale  Darcey (äänirooli)The Edge of Love  'Caitlin Macnamara2009 G.I. Joe: The Rise of Cobra  Ana Lewis / Anastascia DeCobray / The Baroness2012 Two Jacks  DianaJust Like a Woman  MarilynYellow  Xanne 2013  A Case of You – sekaisin sinusta  A Case of You  Sarah2014 Foxcatcher  Nancy SchultzAmerican Sniper  Taya Renae Kyle2015  Reppurit reissussa  Unfinished Business  Chuck PortnoyMississippi Grind  SimoneHigh-Rise  Charlotte Melville Liekeissä  Burnt  Helene2016 Z: Amazonin kadonnut kaupunki  Nina FawcettLive by Night  Emma Gould 2017 The Private Life of a Modern Woman  Vera Lockman 2018 The Catcher Was a Spy  Estella Huni American Woman  Deborah Callahan  2019 21 Bridges  Frankie Burns 2020 Wander Darkly  AdrienneTelevisioelokuvat Vuosi Suomenkielinen nimi Alkuperäinen nimi Rooli2012 The Girl  Tippi Hedren Just Like a Woman  MarilynTelevisiosarjat Vuosi Nimi Rooli Jakso(t)2002  The American Embassy  Babe  ”Long Live the King” Bedtime  Stacey  4 jaksoa 2003–2004  Keen Eddie  Fiona Bickerton  13 jaksoa 2019  The Loudest Voice  Beth Ailes   minisarja

 Lähteet 

 Aiheesta muualla 

Luokka:Yhdysvaltalaiset elokuvanäyttelijät
Luokka:Vuonna 1981 syntyneet
Luokka:Elävät henkilöt